|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  Frumvarp til laga um breytingu á lögum nr. 61/2006, um lax- og silungsveiði (hnúðlax). Mál nr. MAR22……….. |
| **Ráðuneyti /verkefnisstjóri** |  Matvælaráðuneytið/skrifstofa sjávarútvegs. |
| **Innleiðing EES-gerðar?** | [ ]  Já[x]  Nei |
| **Dags.** | 1. september 2022. |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Síðustu ár hefur orðið vart mikillar aukningar hnúðlaxa í íslenskum ám. Hnúðlax/bleiklax (*Oncorhynchus gorbuscha)* er ein af tegundum Kyrrahafslaxa. Náttúruleg heimkynni tegundarinnar eru við norðanvert Kyrrahaf og Norður-Íshaf. Hnúðlax var fyrst fluttur til ræktunar í ám í Rússlandi um 1960. Síðar var annar stofn sóttur á níunda áratugnum en hann hefur verið að auka stofnstærð sína og útbreiðslu í ám við Atlantshaf, einkum á síðustu árum. Vegna lífsferils síns eru sér stofnar á oddaári og jöfnu ári og er oddaársstofninn mun stærri. Hér á landi varð fyrst vart við hnúðlax 1960. Eftir 2015 hefur fjöldi hnúðlaxa aukist verulega og er tilvist hans og hrygning nú staðfest í mörgum ám hér á landi samkvæmt upplýsingum frá Hafrannsóknastofnun. Búast má við að stofnstærð hnúðlaxa komi til með að aukast hér á landi á komandi árum. Tilvist hnúðlaxa hefur áhrif á líffræðilega fjölbreytni hér á landi og mun geta haft veruleg áhrif á lífríkið. Líkur eru til að hnúðlax og framandi tegundir er koma í íslenskt ferskvatn geti haft neikvæð vistfræðileg áhrif á stofna laxfiska (lax, bleikju og urriða) í íslenskum ám, sem og ímynd áa og verðmæti veiðinytja. Einnig að hann geti orðið ágeng tegund. Mögulegt er einnig að hann geti orðið nytjategund á einhverjum svæðum þar sem veiðinytjar eru nú takmarkaðar.Hefja þarf rannsóknir til að kanna stöðu og útbreiðslu hnúðlax/framandi tegunda í ám á Íslandi og meta þau vistfræðilegu áhrif sem hann kann að hafa. 1. **Hvert er úrlausnarefnið?** Skýra þarf stöðu hnúðlaxins*(Oncorhynchus gorbuscha)* að lögum. Núverandi lagasetning (lög nr. 61/2006) tekur ekki sérstaklega til hnúðlaxa né framandi tegunda. Til að hægt sé að hefja rannsóknir og grípa til viðeigandi ráðstafana vegna hnúðlaxa/framandi tegunda í íslenskum ám þarf að breyta lögunum.
2. **Að hvaða marki duga gildandi lög og reglur ekki til?**

Vísa til 1. tölul.  |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Sjá 1. gr. laga nr. 61/2006 um lax- og silungsveiði en þar segir að markmið laganna sé að kveða á um veiðirétt í ferskvatni og skynsamlega, hagkvæma og sjálfbæra nýtingu fiskstofna í ferskvatni og verndun þeirra.1. **Markmið sem að er stefnt með lagasetningu í ljósi úrlausnarefnis og stefnu stjórnvalda -** Setja í lög ákvæði um heimildir til rannsókna og veiða á hnúðlaxi og framandi tegundum er koma í íslenskt ferskvatn við tilteknar aðstæður með tilteknum veiðarfærum. Setja einnig í lög ákvæði er heimila ráðherra að setja reglugerðir varðandi hnúðlax/framandi tegundir.
 |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Ef ekki eru gerðar lagabreytingar verður erfiðara að rannsaka og veiða hnúðlax og framandi tegundir við þær aðstæður og með þeim veiðarfærum sem gert er ráð fyrir í frumvarpinu. 1. **Önnur úrræði en lagasetning sem metin hafa verið**

Ekki eru fyrir hendi önnur úrræði en lagasetning til að ná fram markmiðum frumvarpsins.1. **Mögulegar leiðir við lagasetningu – breyta lögum nr. 61/2006, um lax- og silungsveiði.**

Leggja fyrir Alþingi frumvarp til laga um breytingu á lögum nr. 61/2006, um lax- og silungsveiði (hnúðlax).  |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Áformað er að leggja fyrir Alþingi frumvarp til laga um breytingu á lögum nr. 61/2006, um lax- og silungsveiði. 1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**

Áformað er að veita veiðifélögum/veiðiréttarhöfum heimildir til að rannsaka og bregðast við útbreiðslu á hnúðlaxi á sínum veiðisvæðum. Talið er að viðkomandi aðilar séu best til þess fallnir að geta með skjótum hætti brugðist við til að vernda sín veiðisvæði. Þess heimild kemur til viðbótar almennri heimild Umhverfisstofnunar í náttúruverndarlögum vegna ágengra framandi lífvera. Áformað er að hafa reglur um framkvæmd veiðanna með tilliti annara lífvera og verndunar þeirra. |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?** Nei.
2. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?** Nei.
3. **Er önnur grundvallarlöggjöf sem taka þarf tillit til?** Nei.
 |
| 1. **Samráð**
 |
| 1. **Hverjir eru helstu hagsmunaaðilar?**

Landssamband veiðifélaga. Náttúruverndarsamtök Íslands.1. **Er skörun við stjórnarmálefni annarra ráðuneyta?**

Umhverfis-, orku- og loftslagsráðuneytið.1. **Samráð sem þegar hefur farið fram**

Við gerð frumvarpsins var haft samráð við Fiskistofu, Hafrannsóknastofnun og Landssamband veiðifélaga.1. **Fyrirhugað samráð** Umhverfis-, orku- og loftslagsráðuneytið.
 |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal** – Mat á áhrifum lagasetningar.
 |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?** Já
2. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Ef lögin verða samþykkt þá verða veiðar á hnúðlaxi og framandi tegundum er koma í íslenskt ferskvatn heimilar að uppfylltum tilteknum skilyrðum. Gert verður ráð fyrir að ráðherra geti sett reglugerðir varðandi hnúðlax. Ekki liggur fyrir nákvæmlega hvað þetta tekur langan tíma en ráðuneytið stefnir að því að veiðar á hnúðlaxi geti hafist sumarið 2023.1. **Hvaða forsendur þurfa að vera fyrir hendi til að lagasetning beri árangur?** Á ekki við.
2. **Mælikvarðar á árangur og útkomu**

Gert er ráð fyrir að lögfesting ákvæða um veiðar á hnúðlaxi og framandi tegundum er koma í íslenskt ferskvatn við tilteknar aðstæður og með tilteknum veiðarfærum og setning reglugerðar um framkvæmd veiðanna geti haft jákvæð áhrif á stofnstærð Atlantshafslax (*Salmo salar*) og staðbundna og sjógengna stofna bleikju (*Salvelinus alpinus*) og urriða (*Salmo trutta*) í ám og vötnum hér á landi og sjó við landið.1. **Hefur verið hugað að því að afla gagna til að meta árangur þegar þar að kemur?** Talningar, veiðitölur og mat á stofnstærð hnúðlaxa og annarra tegunda, laxfiska þ.m.t. Atlantshafslax verður lagt til grundvallar við mat á árangri þegar þar að kemur.
 |
| 1. **Annað**
 |
|  Ekki verður séð að frumvarpið hafi önnur áhrif. |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
2. **Önnur fylgiskjöl eftir atvikum** – Engin.
 |